**Монделийз Интернешънъл официално интегрира**

**наскоро придобитата Chipita Глобъл S.A.**

**5 юли 2022 г. –** Монделийз Интернешънъл (регистрирана на NASDAQ: MDLZ) официално интегрира наскоро придобитата Chipita Глобъл S.A., лидер в категория печени продукти за похапване в Централна и Източна Европа.

Придобиването, което беше завършено през януари 2022 г., дава възможност на Монделийз Интернешънъл да предлага широко портфолио от печени продукти за похапване в Европа, като отговори на нарастващото потребителско търсене в този сегмент. Към момента продуктите на Chipita достигат до два милиарда потребители в повече от 50 страни, а след придобиването се наблюдава силен растеж в целия бизнес.

След официалното интегриране с Chipita, бизнесът на Монделийз Интернешънъл в Югоизточна Европа (South Central Europe) ще се състои от Румъния, България, Гърция, Кипър и пазарите от Източноадриатическия регион - Сърбия, Хърватия, Словения, Босна и Херцеговина, Черна гора, Албания, Косово и Северна Македония. Само в тази част на Европа компанията разполага вече с 6 завода - един в Румъния, два в България и три в Гърция.

„*Изключително съм развълнуван да отбележа моментa, в който Монделийз Интернешънъл и Chipita официално се обединяват в една компания. След шест месеца съвместна работа се намираме в много благоприятна позиция да се съсредоточим върху развитието на марките на Chipita на нови и утвърдени пазари.**Превръщането ни в световен лидер в категорията на печените продукти за похапване ще допринесе за ускорения растеж на Монделийз Интернешънъл, тъй като продължаваме да изграждаме позициите си на лидер в Европа, като предлагаме правилния продукт за похапване, произведен по правилния начин, за подходящия момент",* заяви Ивайло Найденов, който оглавяваше временния управленски екип на Chipita през последните шест месеца на интеграция. В резултат от успешното приключване, Иво Найденов поема функциите на вицепрезидент и управляващ директор за Гърция, Кипър, Румъния, България и пазарите от Източна Адриатика на Монделийз Интернешънъл. Той е част от Монделийз Интенешънъл от близо 20 години с дългогодишен опит на пазарите в региона.

Според новата организационна структура управляващ директор на Монделийз Интернешънъл за България и пазарите от Източна Адриатика ще бъде Марина Хадрович, която е част от компанията от десет години. Тя ще започне новата си роля, идвайки от позицията на директор "Европейски износ", където е отговаряла за развитието и изграждането на марките на Монделийз в Европа в партньорство с дистрибутори. Като управляващ директор за България и пазарите от Източна Адриатика (ЕАМ), Марина ще продължи да развива стратегията на компанията „*Snacking Made Right*“, като ръководи бизнеса в региона, съобразно глобалната дългосрочна стратегия на Монделийз Интернешънъл.

**За Монделийз Интернешънъл:**

Монделийз Интернешънъл (регистрирана на NASDAQ: MDLZ) дава възможност на хората да хапват правилно в повече от 150 държави в целия свят. С нетни приходи от приблизително 29 милиарда долара през 2021, Монделийз управлява бъдещето на продуктите за похапване с емблематични глобални и местни марки като бисквити OREO, belVita и LU; шоколадите Cadbury Dairy Milk, Milka и Toblerone; бонбоните Sour Patch Kids. Компанията е горд член на Standard and Poor’s 500, NASDAQ 100 и Dow Jones индекс за устойчивост. Посетете: [www.mondelezinternational.com](http://www.mondelezinternational.com) или следвайте компанията в Twitter: [www.twitter.com/MDLZ](http://www.twitter.com/MDLZ).

**За Chipita**

Chipita е създадена в Гърция преди 40 години. Компанията е един от най-големите производители на солени и сладки продукти в Централна и Източна Европа, с приблизително 580 милиона долара приходи през 2020 г. С водеща позиция в производството на пакетирани кроасани и печени закуски, в портфолиото на компанията се включват емблематични марки като: 7Days, Chipicao и Fineti. Определящо за компанията при вземането на решения е разработването и разширяването на портфолиото от продукти на редица пазари чрез иновации и силни производствени възможности. Chipita разполага с 8 производствени завода с присъствие в над 50 страни и има повече от 5 400 служители.